Karoo Moose wen groot by KKNK Kannas | LitNet
LitNet KKNK 2017-05-17
Jacques Bessenger en Kopano Maroga in Buite Land. (Foto: Hans van der Veen)
Drie nuwe Kannas is vanjaar ingestel. Buhle Ngaba se The Swan Song is die eerste wenner van die Kanna vir beste Uitkampteater-aanbieding, Retief Scholtz se komedie-drama Dop, het die Kanna vir beste nuutgeskrewe teks ontvang en die nie-verbale Uitkampteaterstuk vir kinders, In die woud, is met die Kanna vir beste kinderteater-aanbieding bekroon. Nóg ’n eerste vir die Kannas is dat laasgenoemde kategorie deur kinders van verskillende ouderdomme beoordeel is.
Hugo Theart, kreatiewe hoof van Kunste Onbeperk, aanbieder van onder meer die KKNK, sê dat dit ’n groot voorreg bly om met ’n platform soos die KKNK geleenthede vir kunstenaars te skep. “Die kreatiwiteit en talent wat mens ook by die jong kunstenaars sien, is ’n inspirasie. Kunste Onbeperk is steeds daaraan toegewy om regdeur die jaar met verskeie inisiatiewe te help bou aan ’n stewige fondament vir die Suid-Afrikaanse kunstebedryf en geleenthede te help skep om ondersteuning te bied met ’n langtermyn impak vir kunstenaars.”
Die 24ste KKNK word van Donderdag, 29 Maart tot Woensdag, 4 April 2018 op Oudtshoorn aangebied. Programvoorstelle kan van 1 Julie aanlyn by www.kknk.co.za ingedien word.